[{"text_idx": "#000003", "text": "Cyfle hefyd nos Sadwrn i weld Fleur de Lys yn perfformio yn y brifddinas, wrth iddyn nhwn gamu i lwyfan Clwb Ifor Bach."}, {"text_idx": "#000006", "text": "Gre\u0302t i weld Lloyd yn o\u0302l gyda sengl unigol arall sydd allan ar Co\u0302sh ers wythnos diwethaf."}, {"text_idx": "#000007", "text": "\u201cMae\u2019r ga\u0302n yma\u2019n seiliedig ar dri\u0308o dod o hyd i\u2019r petha\u2019 bach da mewn bywyd ac i\u2019w gwerthfawrogi nhw\u201d eglura Lloyd."}, {"text_idx": "#000010", "text": "Bwca ydy\u2019r band o ardal Aberystwyth sy\u2019n cael eu harwain gan y cerddor Steff Rees. Rhyddhawyd eu halbwm hunan-deitlog cyntaf ym mis Tachwedd 2020."}, {"text_idx": "#000011", "text": "Wythnos diwethaf fe wnaethon nhw ryddhau teitl-drac y record hir newydd fel tamaid i aros pryd nes dyddiad rhyddhau\u2019r albwm llawn."}, {"text_idx": "#000014", "text": "Mae enw Dafydd Owain wedi bod yn un amlwg iawn hyd yma yn ystod 2023 wrth iddo ryddhau cyfres o senglau\u2019n gynharach yn y flwyddyn, ac yna ei albwm unigol cyntaf rhyw fis yn o\u0302l."}, {"text_idx": "#000015", "text": "\u2018Uwch Dros y Pysgod\u2019 oedd enw ei sengl gyntaf a ryddhawyd ym mis Ionawr eleni, a daeth yn amlwg yn fuan iawn mai hon oedd teitl-drac ei albwm sydd bellach allan ar label Recordiau I KA CHING."}, {"text_idx": "#000016", "text": "Mae Dafydd wrth gwrs yn enw cyfarwydd i unrhyw un sydd wedi dilyn y sin gerddoriaeth Gymraeg dros y blynyddoedd \u2013 bu\u2019n aelod o\u2019r bandiau Palenco, Omaloma, Jen Jeniro ac Eitha Tal Ffranco yn y gorffennol."}, {"text_idx": "#000017", "text": "Rydan ni wedi rhoi tipyn o sylw iddo dros y misoedd diwethaf, ac mae\u2019n deg dweud bod ei gerddoriaeth unigol yn hyfryd iawn iawn."}, {"text_idx": "#000018", "text": "Mae cyfle i ni roi sylw pellach iddo yr wythnos hon gan fod Gruffudd ab Owain wedi bod yn sgwrsio gyda\u2019r cerddor ar gyfer cyfweliad arbennig ar wefan Y Selar."}, {"text_idx": "#000019", "text": "Yn y cyfweliad, mae\u2019n datgelu mai \u2018Arthur Bach\u2019 ydy ei hoff drac o\u2019r record, felly dyma hi:"}, {"text_idx": "#000021", "text": "Dros y misoedd diwethaf mae cyfeillgarwch go annisgwyl wedi datblygu rhwng canwr gwerin enwocaf Cymru, a bardd ac actor a ddaw\u2019n wreiddiol o Somaliland."}, {"text_idx": "#000023", "text": "Y cysylltiad a\u0302 geiriau \u2018Yma o Hyd\u2019 a daniodd ddiddordeb yn y potensial ar gyfer cydweithrediad cerddorol/llafar rhwng y ddau Gymro balch sydd o gefndiroedd gwahanol iawn."}, {"text_idx": "#000024", "text": "Dechrau mis Mehefin fe berfformiodd y ddau gyda\u2019i gilydd mewn digwyddiad arbennig, Dathliad Cymru-Affrica 2023, a gynhaliwyd ym Methesda, ond cyn hynny bu iddynt berfformio yn fyw gyda\u2019i gilydd am y tro cyntaf yn Amgueddfa Lechi Cymru jysy cyn yr w\u0302yl."}]